02020D0637 — FI — 16.11.2022 — 001.001

Tämä asiakirja on ainoastaan dokumentoinnin apuväline eikä sillä ole oikeudellista vaikutusta. Unionin toimielimet eivät vastaa sen sisällöstä. Säädösten todistusvoimaiset versiot on johdanto-osineen julkaistu Euroopan unionin virallisessa lehdessä ja ne ovat saatavana EUR-Lexissä. Näihin virallisiin teksteihin pääsee suoraan tästä asiakirjasta siihen upotettujen linkkien kautta.

►B EUROOPAN KESKUSPANKIN PÄÄTÖS (EU) 2020/637, annettu 27 päivänä huhtikuuta 2020, suojattavan euroseteliaineiston ja euroseteliaineiston valmistajien akkreditointimenettelyistä (EKP/2020/24) (uudelleenlaadittu) (EUVL L 149 12.5.2020, s. 12)

Muutettu:









▼B

EUROOPAN KESKUSPANKIN PÄÄTÖS (EU) 2020/637,

annettu 27 päivänä huhtikuuta 2020,

suojattavan euroseteliaineiston ja euroseteliaineiston valmistajien akkreditointimenettelyistä (EKP/2020/24)

(uudelleenlaadittu)







I JAKSO

YLEISET SÄÄNNÖKSET

1 artikla

Määritelmät

Tässä päätöksessä tarkoitetaan

1) ’originoinnilla’ eurosetelien luonnoksen toteutusta luomalla sommitelmia, värien erottelua, grafiikkaa ja painolevyjä sekä luonnoksen mukaisten komponenttien sommitelmien ja prototyyppien valmistamista,

2) ’valmistajalla’ oikeushenkilöä, jolla voi olla valmiudet toteuttaa suojattavaan euroseteliaineistoon kohdistuvaa toimintaa tai euroseteliaineistoon kohdistuvaa toimintaa, lukuun ottamatta oikeushenkilöitä, jotka osallistuvat ainoastaan suojattavan euroseteliaineiston kuljetukseen tai hävittämiseen,

(3) ’suojattavaan euroseteliaineistoon kohdistuvalla toiminnalla’ mitä tahansa seuraavista: suojattavan euroseteliaineiston originointia, tuotantoa, käsittelyä, hävittämistä, varastointia, analysointia, siirtämistä valmistuspaikan sisällä taikka suojattavan euroseteliaineiston kuljetusta,

4) ’euroseteliaineistoon kohdistuvalla toiminnalla’ euroseteliaineiston tuotantoa,

5) ’valmistuspaikalla’ tiloja, joita valmistaja käyttää tai saattaa käyttää suojattavaan euroseteliaineistoon kohdistuvan toiminnan tai euroseteliaineistoon kohdistuvan toiminnan harjoittamiseen,

6) ’suojattavalla euroseteliaineistolla’ mitä tahansa seuraavista: a) valmista euroseteliä, b) osittain painettua euroseteliä, c) valmista eurosetelipaperia, d) osittain valmista eurosetelipaperia, e) turvamustetta, jota käytetään eurosetelien tai eurosetelipaperin valmistamiseen, f) lankaa ja foliota, joita käytetään eurosetelipaperin valmistamiseen, g) turvapigmenttiä, h) turvasensoria, i) euroseteliä, jota kehitellään korvaamaan kierrossa olevia euroseteleitä tai kierrosta poistettuja euroseteleitä, ja j) mitä tahansa komponentteja tai niihin liittyviä tietoja, siten kuin EKP on vahvistanut erikseen; kaikki nämä edellyttävät varotoimenpiteitä, koska niiden menetys, varkauden kohteeksi joutuminen tai luvaton julkaiseminen voisi vahingoittaa euroseteleiden luotettavuutta maksuvälineenä,

7) ’euroseteliaineistolla’ mitä tahansa seuraavista: a) valmista euroseteliä, b) osittain painettua euroseteliä, c) valmista eurosetelipaperia, d) osittain valmista eurosetelipaperia, e) mustetta, joka käytetään eurosetelien tai eurosetelipaperin valmistamiseen, f) lankaa ja foliota, joita käytetään eurosetelipaperin valmistamiseen,

8) ’akkreditoinnilla’ valmistajalle EKP:n päätöksellä myönnettyä lupaa harjoittaa suojattavaan euroseteliaineistoon kohdistuvaa toimintaa tai euroseteliaineistoon kohdistuvaa toimintaa tietyssä valmistuspaikassa,

9) ’akkreditoidulla valmistajalla’ valmistajaa, joka on saanut akkreditoinnin tämän päätöksen nojalla,

10) ’kansallisella keskuspankilla’ sellaisen jäsenvaltion kansallista keskuspankkia, jonka rahayksikkö on euro,

11) ’vastuussa olevalla kansallisella keskuspankilla’ kansallista keskuspankkia, joka on antanut toimeksiannon eurosetelien valmistamiseksi,

12) ’akkreditointivaatimuksella’ mitä tahansa turva-, laatu-, ympäristö-, terveellisyys- ja turvallisuusvaatimuksia, mitä tahansa eettisiä tai sijaintia koskevia vaatimuksia ja mitä tahansa muita velvoitteita, jotka vahvistetaan joko tässä päätöksessä tai missä tahansa muussa siihen liittyvässä säädöksessä ja joita EKP edellyttää valmistajan noudattavan suojattavaan euroseteliaineistoon kohdistuvan toiminnan tai euroseteliaineistoon kohdistuvan toiminnan harjoittamiseksi,

13) ’EKP:n luottamuksellisilla tiedoilla’ kaikkia akkreditointivaatimuksia, niihin liittyviä tallenteita niiden tallennusvälineestä riippumatta tai tietoja, jotka koostuvat omistusoikeuden kohteena olevista teknisistä ja/tai liiketoimintatiedoista ja jotka on luokiteltu turvaluokkaan ’ECB-CONFIDENTIAL’,

14) ’akkreditointimenettelyllä’ menettelyä, jossa arvioidaan, täyttävätkö valmistajat tässä päätöksessä vahvistetut akkreditointivaatimukset, ja joka toteutetaan valmistajien hakiessa akkreditointia ja akkreditoinnin aikana ja joka saattaa johtaa – mahdollisesti myös luonteeltaan taloudellisiin – seuraamuksiin, jos näitä vaatimuksia ei noudateta,

▼M1 —————

▼B

17) ’sertifioinnilla’ asiakirjaa, jonka on antanut kansallisen akkreditointiviranomaisen akkreditoima riippumaton sertifiointiyhteisö, jonka sertifioinnit tunnustetaan jäsenvaltiossa, johon valmistaja on sijoittautunut,

18) ’hallintajärjestelmällä’ linjausten, prosessien ja menettelyjen kehystä, jonka valmistaja ottaa käyttöön varmistaakseen, että valmistaja noudattaa kaikkia akkreditointivaatimuksia,

19) ’toimenpiteellä’ toimintaa, jota valmistaja harjoittaa noudattaakseen akkreditointivaatimuksia,

20) ’EKP:n ekstranetillä’ IT-järjestelmää, jonka EKP ottaa käyttöön ja jota se operoi antaakseen akkreditointivaatimuksiin liittyviä tietoja ja joka on akkreditoitujen valmistajien käytettävissä,

21) ’hävittämisellä’ toimintaa tai prosessia, jonka seurauksena suojattavasta euroseteliaineistosta ei ole käytännön hyötyä väärentäjille,

▼M1

22) ’valvojayhteisöllä’ valmistajan hallinto-, johto- tai valvontaelintä tai mitä tahansa neuvoston puitepäätöksen 2008/841/YOS ( 1 ) 5 artiklan 4 kohdassa tarkoitettua oikeushenkilöä, joka voi edustaa valmistajaa, tehdä päätöksiä sen puolesta tai käyttää siinä määräysvaltaa; valmistajan, joka on oikeudellisesti ja organisatorisesti osa kansallista keskuspankkia, valvojayhteisö on kansallisen keskuspankin päätöksentekoelin.

▼M1 —————

▼B

29) ’musteen tuotannolla’ sellaisen musteen valmistusta, joka on raaka-aineiden ja/tai perusmusteen sekoittamisen ja jauhamisen myötä valmista käytettäväksi euroseteleiden painamisessa. Tämä tuotanto ei sisällä sitä, että painolaitokset tai eurosetelipaperin valmistajat lisäävät musteeseen erityisiä komponentteja, jos niiden paino on alle 12 prosenttia alkuperäisestä musteesta ja jos niiden lisäämisen ainoana tarkoituksena on joko mahdollistaa musteen kovettuminen ennalta määritellyn koostumuksen mukaisesti, mukauttaa sen reologiaa tai sävyä tai nopeuttaa sen kuivumista,

30) ’oikeushenkilötunnuksella (LEI)’ oikeushenkilölle osoitettua ISO 17442 -standardin mukaista aakkosnumeerista viitekoodia,

▼M1

31) ’riippumattomalla tilintarkastajalla’ tunnustettua yhteisöä, jolla on toimivalta arvioida ja vakuuttaa, että valmistajan hyvän liiketavan ohjelma on eettisen liiketoiminnan harjoittamisen periaatteiden, sääntöjen ja menettelyjen mukainen, mukaan lukien kansallisen keskuspankin asianomainen sisäinen osasto sellaisen valmistajan osalta, joka on oikeudellisesti ja organisatorisesti osa kyseistä kansallista keskuspankkia tai joka on erillinen oikeushenkilö tapauksissa, joissa kansallisen keskuspankki käyttää tällaisessa oikeushenkilössä vastaavaa määräysvaltaa kuin se käyttää omissa osastoissaan,

▼B

32) ’tarkastuksella’ paikalla tehtävän tarkastuksen tai muuten kuin paikalla tehtävän tarkastuksen muodossa tapahtuvaa menettelyä, jossa arvioidaan, täyttääkö valmistaja akkreditointivaatimukset, ja jonka päätteeksi laaditaan raportti tämän arvioinnin tuloksista,

33) ’paikalla tehtävällä tarkastuksella’ EKP:n valmistuspaikassa tekemää tarkastusta,

34) ’muuten kuin paikalla tehtävällä tarkastuksella’ tarkastusta, jonka EKP suorittaa arvioimalla valmistajalta pyydettyjä asiakirjoja muualla kuin asianomaisessa valmistuspaikassa,

35) ’pankkipäivällä’ mitä tahansa päivää lukuun ottamatta lauantaita ja sunnuntaita sekä EKP:n yleisiä vapaapäiviä, siten kuin ne on julkaistu EKP:n verkkosivuilla,

36) ’vakavalla laiminlyönnillä’ joko a) laiminlyöntiä, jolla oli tai olisi saattanut olla tai on tai saattaa olla välittömiä, vakavia ja kielteisiä vaikutuksia siihen, täyttävätkö akkreditoidut valmistajat euroseteliaineistoon kohdistuvaa toimintaa tai suojattavaan euroseteliaineistoon kohdistuvaa toimintaa koskevat akkreditointivaatimukset tai b) useita laiminlyöntitapauksia, joita ei yksinään pidettäisi vakavina mutta joilla on tai oli samanaikaisesti tai toistuvasti tietyssä prosessissa tapahtuvina välittömiä, vakavia ja haitallisia vaikutuksia.

2 artikla

Akkreditointiperiaatteet

1. Valmistaja saa harjoittaa suojattavaan euroseteliaineistoon kohdistuvaa toimintaa tai euroseteliaineistoon kohdistuvaa toimintaa ainoastaan valmistuspaikassa, jota varten EKP on myöntänyt akkreditoinnin 7 artiklan mukaisesti.

2. Akkreditoitu valmistaja saa valmistaa tai toimittaa suojattavaa euroseteliaineistoa tai euroseteliaineistoa ainoastaan EKP:n luvalla tai täyttääkseen toimeksiannon, jonka on tehnyt a) toinen akkreditoitu valmistaja, joka tarvitsee suojattavaa euroseteliaineistoa tai euroseteliaineistoa omaa suojattavaan euroseteliaineistoon tai euroseteliaineistoon kohdistuvaa toimintaansa varten, b) vastuussa oleva kansallinen keskuspankki, c) EKP:n neuvoston päätöksellä tuleva eurojärjestelmän kansallinen keskuspankki tai d) EKP.

3. Akkreditoitu valmistaja voi harjoittaa suojattavaan euroseteliaineistoon tai euroseteliaineistoon kohdistuvaa toimintaa jossain toisessa valmistuspaikassa edellyttäen, että EKP arvioi etukäteen, täyttääkö akkreditoitu valmistaja kaikki akkreditointivaatimukset toisessa valmistuspaikassa, ja että EKP myöntää valmistajalle pyydetyn akkreditoinnin suojattavaan euroseteliaineistoon kohdistuvaan toimintaan tai euroseteliaineistoon kohdistuvaan toimintaan toista valmistuspaikkaa varten.

4. EKP noudattaa yhdenvertaisen kohtelun ja avoimuuden periaatteita arvioidessaan valmistajien akkreditointipyyntöjä tai arvioidessaan, täyttääkö akkreditoitu valmistaja akkreditointivaatimukset. EKP:n arvio ei etenkään saa johtaa etuoikeutettuun kohteluun eikä antaa kilpailuetua millekään valmistajalle.

5. EKP ilmoittaa akkreditoiduille valmistajille EKP:n ekstranetin välityksellä kaikista akkreditointivaatimusten päivityksistä, jotka koskevat suojattavaan euroseteliaineistoon tai euroseteliaineistoon kohdistuvaa toimintaa, jota varten niille on myönnetty akkreditointi.

6. Akkreditoitujen valmistajien on käsiteltävä EKP:n luottamuksellisia tietoja EKP:n ekstranetissä saatavilla olevien EKP:n salassapitomääräysten mukaisesti.

7. EKP voi jakaa kansallisten keskuspankkien kanssa kaikki akkreditoiduilta valmistajilta saadut asiaankuuluvat tiedot.

8. Suojattavaa euroseteliaineistoa tai euroseteliaineistoa koskeviin tarjouskilpailuihin voivat osallistua ainoastaan akkreditoidut valmistajat.

9. Akkreditoidut valmistajat eivät saa ilman EKP:n kirjallista etukäteissuostumusta siirtää tai luovuttaa akkreditointiaan tytäryhtiöilleen, osakkuusyritykselleen eivätkä kolmannelle osapuolelle.

10. Kaikki akkreditointimenettelyt on toteutettava englannin kielellä elleivät menettelyyn tai sopimuksen kohteeseen liittyvät poikkeukselliset olosuhteet edellytä jonkin muun kielen käyttöä.

11. Valmistajien on vastattava tämän päätöksen soveltamisesta aiheutuvista kustannuksista ja tappioista.

3 artikla

Akkreditointivaatimukset

1. Akkreditoidun valmistajan on täytettävä kaikki seuraavat akkreditointivaatimukset: a) turva-, laatu-, ympäristö-, terveellisyys- ja turvallisuusvaatimukset, jotka vahvistetaan joko tässä päätöksessä tai missä tahansa muussa tähän liittyvässä säädöksessä ja joita EKP edellyttää valmistajan noudattavan suojattavaan euroseteliaineistoon tai euroseteliaineistoon kohdistuvan toiminnan harjoittamiseksi, b) 4 artiklassa säädetyt eettiset vaatimukset, c) seuraavat sijaintia koskevat vaatimukset: i) jos valmistaja ei ole setelipaino, valmistuspaikan on sijaittava unionin jäsenvaltiossa tai Euroopan vapaakauppajärjestön (EFTA) jäsenvaltiossa, tai ii) jos valmistaja on setelipaino, valmistuspaikan on sijaittava unionin jäsenvaltiossa, d) todistus siitä, että hakijan hallintojärjestelmät täyttävät suojattavaan euroseteliaineistoon tai euroseteliaineistoon kohdistuvan toimintaan liittyvässä asianomaisessa valmistuspaikassa kaikkien seuraavien standardien vaatimukset: i) ISO 9001 -standardi, ii) ISO 14001 -standardi, iii) joko ISO 45001 -standardi tai työterveyden ja -turvallisuuden arviointisarja (OHSAS) 18001 -standardi 11 päivään maaliskuuta 2021 asti ja sen jälkeen ainoastaan ISO 45001 -standardi; ▼M1 e) seuraavat vakavaraisuusvaatimukset: i) valmistaja ei ole konkurssi-, maksukyvyttömyys- tai likvidaatiomenettelyn kohteena; ii) valmistajan varat eivät ole selvitysmiehen tai tuomioistuimen hallinnoitavina; iii) valmistajalle ei ole vahvistettu akordia; iv) valmistajan liiketoiminta ei ole keskeytettynä; v) valmistaja ei ole sellaisten i–iv alakohdassa tarkoitettuja vastaavien menettelyjen tai olosuhteiden kohteena, joita sovelletaan kansallisten lakien ja asetusten perusteella. ▼B

2. Valmistajat voivat hyväksyä ja panna täytäntöön 1 kohdan a ja b alakohdan vaatimuksia tiukempia vaatimuksia.

3. Jos valmistaja täyttää 1 kohdan c alakohdan sijaintia koskevat vaatimukset mutta sen liiketoiminta on unionin jäsenvaltion tai EFTAn ulkopuolelle sijoittautuneen oikeushenkilön määräysvallassa, EKP ottaa 6 artiklan mukaisen akkreditointipyynnön hylkäämistä tai 9 artiklan 7 kohdan b alakohdan mukaisen EKP:n etukäteisen kirjallisen suostumuksen antamista harkitessaan asianmukaisesti huomioon kaikki jäljempänä mainitut seikat, suojatakseen euroseteleiden luotettavuutta maksuvälineenä: a) Euroopan unionin neuvoston yhteisen ulko- ja turvallisuuspolitiikan alalla antama talouspakotteita koskeva päätös tai asetus, jota jo sovelletaan tai jonka neuvosto aikoo hyväksyä; b) suoraan sovellettavissa unionin säädöksissä säädetyt jäsenvaltioiden velvoitteet ja niistä johtuvat säännökset, toimenpiteet tai velvoitteet talouspakotteiden täytäntöön panemiseksi yhteisen ulko- ja turvallisuuspolitiikan alalla; c) kansainvälinen sopimus ja siitä seuraavat tai siitä johtuvat säännökset, toimenpiteet tai velvoitteet, jotka unionin lainsäädäntöelimet tai kaikki jäsenvaltiot, joiden rahayksikkö on euro, ovat hyväksyneet.

4. EKP voi, jos se on olosuhteiden vuoksi perusteltua, myöntää poikkeuksen 1 kohdan c alakohdassa asetetuista vaatimuksista.

▼M1

4 artikla

Eettiset vaatimukset

1. Akkreditoidun valmistajan ja sen valvojayhteisöjen on täytettävä kaikki seuraavat eettiset vaatimukset: a) kyseistä akkreditoitua valmistajaa tai sen valvojayhteisöä ei ole tuomittu lainvoimaisella tuomiolla toiminnasta, joka on jokin jäljempänä mainituista ja joka on tapahtunut 15 päivän marraskuuta 2017 jälkeen, jos kyseinen akkreditoitu valmistaja on akkreditoitu ennen 16 päivää marraskuuta 2022, tai joka on tapahtunut aikaisintaan viisi vuotta ennen tämän päätöksen 5 artiklan mukaisen akkreditointipyynnön päivämäärää: i) rikollisjärjestön toimintaan osallistuminen, mukaan lukien puitepäätöksen 2008/841/YOS 2 artiklassa tarkoitetut toiminnan tyypit; ii) lahjuksen antaminen ja ottaminen, sellaisena kuin se on määritelty sellaisen lahjonnan torjumista, jossa on osallisena Euroopan yhteisöjen virkamiehiä tai Euroopan unionin jäsenvaltioiden virkamiehiä, koskevan yleissopimuksen ( 2 ) 3 artiklassa ja lahjonnan torjumisesta yksityisellä sektorilla tehdyn neuvoston puitepäätöksen 2003/568/YOS ( 3 ) 2 artiklan 1 kohdassa; iii) Euroopan yhteisöjen taloudellisten etujen suojaamista koskevan yleissopimuksen ( 4 ) 1 artiklassa tarkoitetut petokset; iv) terrorismirikokset, mukaan lukien kaikki Euroopan parlamentin ja neuvoston direktiivin (EU) 2017/541 ( 5 ) 3–12 artiklassa tarkoitetut rikokset; v) rahanpesu, sellaisena kuin se määritellään Euroopan parlamentin ja neuvoston direktiivin (EU) 2015/849 ( 6 ) 1 artiklan 3 ja 4 kohdassa; vi) ihmiskauppa, mukaan lukien mikä tahansa Euroopan parlamentin ja neuvoston direktiivin 2011/36/EU ( 7 ) 2 artiklassa tarkoitettu tahallinen teko ja siihen liittyvä yllytys, avunanto ja yritys mainitun direktiivin 3 artiklan mukaisesti; vii) mikä tahansa muu laiton toiminta, joka vahingoittaa unionin, EKP:n tai kansallisten keskuspankkien taloudellisia etuja; b) kyseinen akkreditoitu valmistaja tai sen valvojayhteisö ei ole harjoittanut toimintaa, joka on jokin jäljempänä mainituista ja joka on tapahtunut 15 päivän marraskuuta 2017 jälkeen, jos se on akkreditoitu ennen 16 päivää marraskuuta 2022, tai joka on tapahtunut aikaisintaan viisi vuotta ennen tämän päätöksen 5 artiklan mukaisen akkreditointipyynnön päivämäärää: i) verojen ja/tai sosiaaliturvamaksujen suorittamista koskevien velvoitteiden laiminlyönti, jos laiminlyönti on todettu lainvoimaisella ja sitovalla tuomioistuimen tai hallintoviranomaisen päätöksellä akkreditoidun valmistajan sijoittautumismaan tai sen jäsenvaltion lainsäädännön mukaisesti, jossa suojattavaan euroseteliaineistoon tai euroseteliaineistoon kohdistuvaa toimintaa harjoitetaan; ii) ammatin harjoittamiseen liittyvä vakava virhe, mukaan lukien vakavat tapaukset, joissa ammatillisia velvollisuuksia ei ole noudatettu, jos asiasta ovat päättäneet toimivaltaiset viranomaiset; iii) sopimusten tekeminen muiden valmistajien kanssa kilpailun vääristämiseksi merkityksellisillä markkinoilla, jos asiasta ovat päättäneet toimivaltaiset viranomaiset; iv) mikä tahansa muu toiminta, joka todennäköisesti vaikuttaa euroseteleiden luotettavuuteen tehokkaana maksuvälineenä.

2. Akkreditoidun valmistajan on kaiken akkreditoidulla valmistuspaikalla harjoitettavan toiminnan hallinnoimiseksi vahvistettava kaikilta osin käyttöön otettu ja toiminnassa oleva hyvän liiketavan ohjelma ja ylläpidettävä sitä. Hyvän liiketavan ohjelmaa on sovellettava myös ulkopuoliseen toimintaan, jota harjoitetaan akkreditoidun valmistuspaikan ulkopuolella, jos kyseinen toiminta vastaa euroseteliaineiston tai suojattavan euroseteliaineiston valmistusta, jota varten EKP on myöntänyt akkreditoinnin.

3. a) Kansainvälisen kauppakamarin korruption torjuntaa koskevien sääntöjen (International Chamber of Commerce Rules on Combating Corruption) ( 8 ) 10 artikla, b) setelietiikkaa koskeva aloite (Banknote Ethics Initiative) ( 9 ), c) ISO 37001 -standardi, d) muut vastaavat ohjelmat. Edellä 2 kohdassa tarkoitetun hyvän liiketavan ohjelman tulee sisältää ja sillä on pantava täytäntöön vähintään periaatteet, säännöt ja menettelyt, jotka vahvistetaan jossakin seuraavista:

▼B







II JAKSO

AKKREDITOINTIMENETTELY

5 artikla

Akkreditointipyyntö

1. Valmistajan, joka haluaa saada akkreditoinnin suojattavaan euroseteliaineistoon tai euroseteliaineistoon kohdistuvan toiminnan harjoittamiseen tietyssä valmistuspaikassa, on toimitettava EKP:lle kirjallinen pyyntö akkreditointimenettelyn aloittamisesta. Tämä koskee myös 1 artiklan 29 kohdassa määriteltyä musteen tuotantoa harjoittavia valmistajia.

2. Kirjallisessa akkreditointipyynnössä on mainittava kaikki seuraavat tiedot: a) kuvaus suojattavaan euroseteliaineistoon kohdistuvasta toiminnasta ja suojattavasta euroseteliaineistosta tai euroseteliaineistoon kohdistuvasta toiminnasta ja euroseteliaineistosta; b) valmistajan nimi ja tarvittaessa akkreditointia valmistajan puolesta pyytävä oikeushenkilö ja sen oikeushenkilötunnus (LEI), jos ne ovat saatavilla; c) sen valmistuspaikan tarkka sijainti ja osoite, jossa valmistaja aikoo harjoittaa suojattavaan euroseteliaineistoon tai euroseteliaineistoon kohdistuvaa toimintaa; d) valmistajan laillisten edustajien allekirjoittama kirjallinen vakuutus, jossa vahvistetaan, että valmistaja pitää akkreditointivaatimukset luottamuksellisina; e) valmistajan liiketoiminnan kuvaus, jossa luetellaan määräysvaltaa käyttävät yhteisöt ja niiden sijainti; ▼M1 f) EKP:n ekstranetissä olevan mallin mukainen omaa ilmoitusta koskeva lomake, jonka tiedot on täytetty, joka on valmistajan laillisten edustajien allekirjoittama ja jossa vahvistetaan, että valmistaja täyttää kaikki tämän päätöksen 3 artiklan 1 kohdan b, d ja e alakohdassa säädetyt vaatimukset; g) riippumattoman tilintarkastajan antama ja allekirjoittama kirjallinen vakuutus tai asiaa koskeva todistus, jossa vahvistetaan 4 artiklan 2 ja 3 kohdassa tarkoitetun hyvän liiketavan ohjelman täytäntöönpano ja toiminta; ▼B h) jäljennökset 3 artiklan 1 kohdan d alakohdassa tarkoitetuista todistuksista; i) kuvaus valmistajan tytäryhtiöistä tai osakkuusyrityksistä, joita se aikoo käyttää suojattavaan euroseteliaineistoon tai euroseteliaineistoon kohdistuvassa toiminnassa; j) kuvaus kolmansista osapuolista, mukaan lukien valmistajan tytäryhtiöt tai osakkuusyhtiöt, joita valmistaja aikoo käyttää alihankkijoina tai joita valmistaja aikoo käyttää suojattavaan euroseteliaineistoon tai euroseteliaineistoon kohdistuvassa toiminnassa; k) tiivistelmä valmistajan akkreditointipyynnön perusteista ja akkreditoinnin myöntämisestä eurojärjestelmälle mahdollisesti koituvista eduista.

3. Akkreditoidun valmistajan, joka hakee akkreditointia mihin tahansa muuhun suojattavaan euroseteliaineistoon tai euroseteliaineistoon kohdistuvaan toimintaan, on toimitettava kirjallinen pyyntö EKP:lle. EKP ilmoittaa akkreditoidulle valmistajalle 2 kohdassa luetelluista asiakirjoista, jotka on toimitettava kustakin yksittäisestä tapauksesta.

6 artikla

Akkreditointivaatimusten noudattamisen arviointi

1. EKP voi hylätä akkreditointipyynnön ennen kuin se arvioi, täyttääkö valmistaja akkreditointivaatimukset tämän artiklan mukaisesti, jos EKP katsoo, että suojattavaan euroseteliaineistoon tai euroseteliaineistoon kohdistuva toiminta, jolle akkreditointia on pyydetty, vaikuttaisi kielteisesti euroseteleiden luotettavuuteen maksuvälineenä sekä toimitusketjuun.

▼M1

2. EKP arvioi tämän päätöksen 5 artiklan mukaisesti toimitettujen asiakirjojen perusteella, täyttääkö valmistaja 3 artiklan 1 kohdan b–e alakohdassa ja 3 artiklan 3 kohdassa säädetyt vaatimukset.

▼B

3. Poikkeustapauksissa EKP voi myöntää poikkeuksen velvoitteesta noudattaa 4 artiklassa säädettyjä vaatimuksia, jos se katsoo, että valmistajan laiminlyönnillä ei ole merkittävää vaikutusta akkreditointivaatimusten noudattamiseen, eurosetelien luotettavuuteen maksuvälineenä tai EKP:n maineeseen.

4. ►M1 ◄ EKP toimittaa valmistajalle myös kyselylomakkeet, jotka valmistajan on täytettävä ja ilmoitettava, miten se täyttää akkreditointivaatimukset. Valmistajan on täytettävä ja palautettava täytetyt kyselylomakkeet EKP:lle EKP:n määrittelemässä kohtuullisessa määräajassa. Valmistajan on ilmoitettava, missä määrin sen toimenpiteet ovat asiaankuuluvien akkreditointivaatimusten mukaisia, ja mainittava nimenomaisesti kaikki rajoitukset, jotka saattavat estää valmistajaa noudattamasta akkreditointivaatimuksia, erityisesti mahdollinen kansallinen lainsäädäntö, joka koskee erikoistuneiden hävittämislaitosten käyttöä tilanteessa, jossa näiden laitosten saatavilla olo valmistuspaikassa ei ole mahdollista. Jos valmistaja täyttää 3 artiklan 1 kohdan b–e alakohdassa säädetyt vaatimukset tai jos sille on 3 artiklan 4 kohdan nojalla myönnetty poikkeus 3 artiklan 1 kohdan c alakohdassa säädetyistä vaatimuksista, EKP toimittaa valmistajalle asiakirjat, jotka sisältävät 3 artiklan 1 kohdan a alakohdassa tarkoitetut akkreditointivaatimukset.EKP toimittaa valmistajalle myös kyselylomakkeet, jotka valmistajan on täytettävä ja ilmoitettava, miten se täyttää akkreditointivaatimukset. Valmistajan on täytettävä ja palautettava täytetyt kyselylomakkeet EKP:lle EKP:n määrittelemässä kohtuullisessa määräajassa. Valmistajan on ilmoitettava, missä määrin sen toimenpiteet ovat asiaankuuluvien akkreditointivaatimusten mukaisia, ja mainittava nimenomaisesti kaikki rajoitukset, jotka saattavat estää valmistajaa noudattamasta akkreditointivaatimuksia, erityisesti mahdollinen kansallinen lainsäädäntö, joka koskee erikoistuneiden hävittämislaitosten käyttöä tilanteessa, jossa näiden laitosten saatavilla olo valmistuspaikassa ei ole mahdollista.

5. Arvioidessaan, täyttääkö valmistaja asiaankuuluvat 3 artiklan 1 kohdan a alakohdan mukaiset akkreditointivaatimukset, EKP tarkastaa ensin, että valmistaja täyttää kaikki turvavaatimukset, jotka esitetään erillisessä päätöksessä. Kun on todennettu, että valmistaja täyttää turvavaatimukset, EKP tarkastaa, että valmistaja täyttää muut 3 artiklan 1 kohdan a alakohdan mukaisesti asetetut akkreditointivaatimukset. Kaikki arvioinnit voidaan toteuttaa 11 artiklan mukaisina paikalla tai muuten kuin paikalla tehtävinä tarkastuksina.

6. EKP voi tarvittaessa pyytää valmistajaa toimittamaan, selventämään tai täydentämään mitä tahansa seuraavista, määrittelemänsä kohtuullisen määräajan kuluessa: a) 5 artiklan mukaisesti toimitettavat asiakirjat, b) 4 kohdan mukaisesti täytettävät asiakirjat, c) 5 kohdan mukaisesti annettavat tiedot.

7. EKP hylkää akkreditointipyynnön, joka on puutteellinen tai virheellinen tai jota ei ole täydennetty määräajassa sen jälkeen kun EKP on pyytänyt 6 kohdan nojalla lisätietoja, selvennyksiä tai täydennyksiä. EKP hylkää akkreditointipyynnön myös silloin, kun pyyntö ja toimitetut asiakirjat ovat täydellisiä mutta osoittavat, että valmistaja ei täytä 3 ja 4 artiklassa säädettyjä akkreditointivaatimuksia.

7 artikla

Akkreditoinnin myöntäminen

1. EKP voi myöntää valmistajalle akkreditoinnin pyydettyä suojattavaan euroseteliaineistoon tai euroseteliaineistoon valmistuspaikassa kohdistuvaa toimintaa varten, jos kyseinen valmistaja on menestyksellisesti osoittanut täyttävänsä 3 ja 4 artiklassa säädetyt akkreditointivaatimukset tai jos EKP myöntää poikkeuksen 6 artiklan 3 kohdan mukaisesti.

2. EKP myöntää akkreditoinnin päätöksellä, jossa määritetään oikeushenkilö, valmistuspaikka ja suojattavaan euroseteliaineistoon tai euroseteliaineistoon kohdistuva toiminta, jota varten akkreditointi on myönnetty.

3. Kun akkreditoitu valmistaja on saanut akkreditoinnin tiedoksi, sen on ilmoitettava toiminnasta EKP:lle hyvissä ajoin ennen suojattavaan euroseteliaineistoon tai euroseteliaineistoon kohdistuvan toiminnan aloituspäivää, jotta EKP voi suorittaa asiaankuuluvat tarkastukset suojattavaan euroseteliaineistoon tai euroseteliaineistoon kohdistuvan toiminnan aikana.

8 artikla

Akkreditoinneista pidettävä EKP:n rekisteri

1. EKP pitää akkreditoinneista rekisteriä, joka asetetaan kansallisten keskuspankkien ja tulevien eurojärjestelmän kansallisten keskuspankkien sekä akkreditoitujen valmistajien saataville EKP:n ekstranetin välityksellä. Akkreditointirekisterissä on oltava kaikki seuraavat tiedot: a) luettelo kaikista valmistajista, joille on myönnetty akkreditointi, b) kunkin akkreditoidun valmistajan osalta i) tieto suojattavaan euroseteliaineistoon tai euroseteliaineistoon kohdistuvasta toiminnasta, jota varten akkreditointi on myönnetty, ii) akkreditoinnin kohteena olevaan suojattavaan euroseteliaineistoon tai eurosetelitoimintaan kohdistuvaan toimintaan liittyvä valmistuspaikka, iii) tieto suojattavasta euroseteliaineistosta tai euroseteliaineistosta, jota kussakin valmistuspaikassa valmistetaan.

2. EKP päivittää akkreditointirekisteriä säännöllisesti ja ilmoittaa akkreditoitujen valmistajien akkreditointia koskevan statuksen sekä tiedot, joita akkreditoidut valmistajat ovat toimittaneet tämän päätöksen mukaisesti. EKP voi kerätä akkreditointirekisterin säännöllistä päivittämistä varten akkreditoiduilta valmistajilta, kansallisilta keskuspankeilta ja tulevilta eurojärjestelmän kansallisilta keskuspankeilta mitä tahansa muita merkityksellisiä tietoja, joita EKP pitää tarpeellisina akkreditointirekisterin tietojen täsmällisyyden ja oikeellisuuden ylläpitämiseksi.

3. Jos EKP tekee 17 artiklan nojalla keskeytyspäätöksen, se kirjaa, ilmoitettuaan tästä päätöksestään akkreditoidulle valmistajalle, akkreditointirekisteriin viipymättä kaikki seuraavat tiedot: a) keskeytyksen soveltamisala ja kesto, b) kaikki muutokset, jotka vaikuttavat akkreditoidun valmistajan akkreditointiasemaan seuraavien osalta: i) sen nimi, ii) kyseessä oleva valmistuspaikka, iii) suojattava euroseteliaineisto tai euroseteliaineisto ja suojattavaan euroseteliaineistoon tai euroseteliaineistoon kohdistuva toiminta, johon keskeytys vaikuttaa, keskeytyspäätöksen ehtojen mukaisesti.

4. Jos EKP tekee 18 artiklan nojalla peruuttamispäätöksen, se poistaa, ilmoitettuaan tästä päätöksestään akkreditoidulle valmistajalle, akkreditointirekisteristä viipymättä keskeytyspäätöksen ehtojen mukaisesti kaikki seuraavat tiedot: a) akkreditoidun valmistajan nimi; b) valmistuspaikka; c) suojattava euroseteliaineisto tai suojattavaan euroseteliaineistoon kohdistuva toiminta; d) euroseteliaineisto tai euroseteliaineistoon kohdistuva toiminta.

5. Akkreditoidun valmistajan on ilmoitettava EKP:lle, jos akkreditointirekisterissä olevat akkreditoitua valmistajaa koskevat tiedot ovat puutteellisia tai virheellisiä. Jos EKP toteaa, että kyseiset tiedot ovat puutteellisia tai virheellisiä, se tekee muutoksen akkreditointirekisteriin.

9 artikla

Akkreditoitujen valmistajien velvoitteet akkreditoinnin säilyttämiseksi

Jotta akkreditoitu valmistaja säilyttäisi akkreditointinsa kyseessä olevan valmistuspaikan osalta, sen tulee

1) pitää akkreditointivaatimukset luottamuksellisina ja noudattaa EKP:n kaikkien asiakirjojen luottamuksellisuusluokitusta EKP:n ekstranetin tietojen mukaisesti,

2) ilmoittaa EKP:lle kirjallisesti 3 artiklan 1 kohdan d alakohdassa tarkoitettujen todistusten uusimisesta tai muuttamisesta ja toimittaa joka kerta kolmen kuukauden kuluessa uusimisesta tai muuttamisesta jäljennös uudesta tai muutetusta todistuksesta,

▼M1

3) ilmoittaa välittömästi EKP:lle kirjallisesti 3 artiklan 1 kohdan d alakohdassa tai tarvittaessa 4 artiklan 2 ja 3 kohdassa tarkoitettuihin akkreditointivaatimuksiin liittyvän sertifioinnin peruuttamisesta,

4) antaa vuosittain ja kahden kuukauden kuluessa kunkin kalenterivuoden päättymisestä kaikki seuraavat tiedot: a) EKP:n ekstranetissä olevan mallin mukainen omaa ilmoitusta koskeva lomake, jonka tiedot on täytetty, joka on valmistajan laillisten edustajien allekirjoittama ja jossa vahvistetaan, että akkreditoitu valmistaja ja sen valvojayhteisöt täyttävät 4 artiklan 1 kohdan a ja b alakohdassa säädetyt vaatimukset; b) riippumattoman tilintarkastajan antama ja allekirjoittama kirjallinen vakuutus tai asiaa koskeva todistus, jossa vahvistetaan 4 artiklan 2 ja 3 kohdassa tarkoitetun hyvän liiketavan ohjelman täytäntöönpano ja toiminta koko kalenterivuoden ajalta. Akkreditoitujen valmistajien on toimitettava edellä a alakohdassa edellytetty ensimmäinen omaa ilmoitusta koskeva lomake ja edellä b alakohdassa edellytetty ensimmäinen riippumattoman tilintarkastajan antama ja allekirjoittama kirjallinen vakuutus tai asiaa koskeva todistus vuoden 2024 helmikuun loppuun mennessä, kattaen kummassakin tapauksessa kalenterivuoden 2023 kokonaisuudessaan.

▼B

5) ilmoittaa välittömästi EKP:lle kirjallisesti sellaisen keskeytymättömän 36 kuukauden ajanjakson päättymisestä, jonka aikana akkreditoitu valmistaja ei ole suorittanut mitään euroseteliaineistoon kohdistuvaa toimintaa, lukuun ottamatta suojattavan euroseteliaineiston hävittämistä, varastointia, analysointia tai siirtämistä valmistuspaikan sisällä, tai harjoittanut mitään suojattavaan euroseteliaineistoon kohdistuvaa toimintaa,

6) raportoida EKP:lle kirjallisesti suojattavaan euroseteliaineistoon kohdistuvan toiminnan harjoittamisen yhteydessä turvavaatimusten mukaisesti kaikista suojattavan euroseteliaineiston määrien poikkeamista, jotka on havaittu suojattavaan euroseteliaineistoon kohdistuvan toiminnan aikana sen akkreditoidussa valmistuspaikassa,

7) ilmoittaa asiasta välittömästi EKP:lle ja pyytää siltä etukäteen kirjallista suostumusta, jos se aikoo toteuttaa joitakin seuraavista toimista: a) sellaisen toimenpiteen muuttaminen asianomaisessa valmistuspaikassa, joka jollakin tavalla vaikuttaa tai saattaa vaikuttaa asiaankuuluvien akkreditointivaatimusten täyttymiseen, b) omistusrakenteensa muuttaminen, c) akkreditoidun valmistajan selvitystilamenettelyn tai muun vastaavan menettelyn aloittaminen, d) yrityksen liiketoiminnan tai rakenteen uudelleenorganisointi tavalla, joka voi vaikuttaa siihen toimintaan, jota varten akkreditointi on myönnetty, e) alihankinta tai kolmansien osapuolten käyttäminen, mukaan lukien akkreditoidun valmistajan tytäryhtiöt tai osakkuusyritykset, sellaisessa suojattavaan euroseteliaineistoon tai euroseteliaineistoon kohdistuvassa toiminnassa, jota varten valmistaja on akkreditoitu, riippumatta siitä, toteutuuko alihankinta tai kolmansien osapuolten käyttäminen suojattavaan euroseteliaineistoon tai eurosetelitoimintaan kohdistuvassa toiminnassa asianomaisessa valmistuspaikassa vai jossain muussa paikassa,

8) ilmoittaa välittömästi vastuussa oleville kansallisille keskuspankeille kirjallisesti, jos ilmenee jokin 7 kohdan e alakohdassa luetelluista tilanteista,

▼M1

9) ilmoittaa välittömästi EKP:lle kirjallisesti, jos jokin seuraavista soveltuu: a) akkreditoitu valmistaja tai jokin sen valvojayhteisö ei täytä 4 artiklan 1 kohdan b alakohdassa lueteltuja vaatimuksia; b) akkreditoidulla valmistajalla tai jollakin sen valvojayhteisöllä on näyttöä siitä, että siihen kohdistuu hallinnollisia tai rikosoikeudellisia tutkintoja, jotka koskevat jotakin 4 artiklan 1 kohdan a alakohdassa luetelluista toiminnoista tai jonkin 4 artiklan 1 kohdan b alakohdassa luetellun vaatimuksen noudattamatta jättämistä; c) akkreditoitu valmistaja tai jokin sen valvojayhteisö on tuomittu lainvoimaisella tuomiolla jostakin 4 artiklan 1 kohdan a alakohdassa luetellusta toiminnasta;

▼B

10) ilmoittaa välittömästi EKP:lle kirjallisesti aikomuksestaan aloittaa suojattavaa euroseteliaineistoa tai euroseteliaineistoa koskeva hyväksymisprosessi, jonka EKP on erikseen vahvistanut asianomaisissa laatuvaatimuksissa. Ilmoitukseen on sisällytettävä tiedot hyväksymismenettelyn suunnitellusta alkamis- ja päättymispäivästä;

11) vahvistaa tarvittavat menettelyt sen varmistamiseksi, että kaikkien akkreditoitujen valmistajien saatavilla EKP:n ekstranetin välityksellä olevien asiaankuuluvien asiakirjojen viimeisimmät versiot on jaettu asianmukaisesti akkreditoidussa valmistuspaikassa.

10 artikla

EKP:n kirjallinen etukäteissuostumus

1. EKP antaa kirjallisen etukäteissuostumuksen 9 artiklan 7 kohdassa luetelluille toiminnoille kohtuullisen ajan kuluessa tapauksissa, joissa pyynnön esittänyt akkreditoitu valmistaja noudattaa kaikkia asiaankuuluvia akkreditointivaatimuksia ja velvoitteita.

2. EKP voi antaa kirjallisen etukäteissuostumuksen edellyttäen, että akkreditoitu valmistaja noudattaa kaikkia rajoituksia tai velvoitteita, joita EKP voi asettaa pyynnön esittäneelle akkreditoidulle valmistajalle.

3. EKP voi evätä kirjallisen etukäteissuostumuksen, jos se katsoo, että akkreditoidun valmistajan kyky noudattaa akkreditointivaatimuksia tai -velvoitteita vaarantuu, jos akkreditoitu valmistaja harjoittaa jotakin 9 artiklan 7 kohdassa lueteltua toimintaa.

11 artikla

Tarkastukset

1. EKP arvioi paikalla tai muuten kuin paikalla tehtävillä tarkastuksilla, täyttääkö akkreditoitu valmistaja akkreditointivaatimukset.

2. EKP suorittaa muuten kuin paikalla tehtäviä tarkastuksia, jotka liittyvät EKP:n pyytämiin asiakirjoihin, joilla on merkitystä arvioitaessa, täyttääkö akkreditoitu valmistaja asiaankuuluvat akkreditointivaatimukset. EKP:n akkreditoidulle valmistajalle osoittamat asiakirjapyynnöt eivät merkitse muuten kuin paikalla tehtävää tarkastusta, ellei pyynnössä nimenomaisesti viitata muualla kuin muuten kuin paikalla tehtävään tarkastukseen.

3. EKP voi suorittaa paikalla tehtäviä tarkastuksia riippumatta siitä, onko niistä ilmoitettu etukäteen vai ei.

4. EKP arvioi paikalla tehtävän tarkastuksen yhteydessä, täyttääkö akkreditoitu valmistaja asiaankuuluvat akkreditointivaatimukset valmistuspaikassa.

5. EKP aloittaa etukäteen ilmoitetut paikalla tehtävät tarkastukset akkreditoidun valmistajan kanssa etukäteen sovittuna päivänä. Akkreditoidun valmistajan on varmistettava, että kyseistä suojattavaan euroseteliaineistoon tai euroseteliaineistoon kohdistuvaa toimintaa harjoitetaan valmistuspaikassa tarkastuksen aikana.

6. EKP päättää etukäteen ilmoitetun tai ilmoittamattoman paikalla tehtävän tarkastuksen kestosta varmistaakseen, että saadaan riittävät tiedot sen arvioimiseksi, täyttääkö akkreditoitu valmistaja kaikki akkreditointivaatimukset. EKP voi keskeyttää meneillään olevan paikalla tehtävän tarkastuksen, jotta akkreditoitu valmistaja voi osoittaa täyttävänsä asiaankuuluvat akkreditointivaatimukset.

7. Akkreditoidun valmistajan on annettava EKP:lle pääsy kaikille valmistuspaikan alueille ja kaikkiin asiakirjoihin, joiden EKP katsoo olevan merkityksellisiä tarkastuksen kannalta.

8. Akkreditoidun valmistajan on palautettava EKP:lle kaikki tarkastusta varten tarvittavat asiakirjat, kuten täytetty tarkastuskyselylomake, jotka ovat saatavilla EKP:n ekstranetissä, tai kaikki muut asiakirjat, jotka EKP toimittaa akkreditoidulle valmistajalle ennen tarkastusta, vähintään 10 pankkipäivää ennen päivämäärää, jona paikalla tehtävä tarkastus on määrä aloittaa, tai siten kuin EKP on muulla tavoin määrännyt.

12 artikla

Laiminlyöntitapaukset

1. Kutakin seuraavista akkreditoidun valmistajan toimista on pidettävä laiminlyöntinä: a) jonkin 3 artiklan 1 kohdassa luetellun akkreditointivaatimuksen täyttämättä jättäminen, b) parannusten toteuttamatta jättäminen EKP:n kanssa sovitussa määräajassa aiemmin havaittujen laiminlyöntien osalta, c) jonkin 9 artiklassa luetellun velvoitteen täyttämättä jättäminen, d) kieltäytyminen antamasta EKP:lle välittömästi pääsyä valmistuspaikkaan tai asiakirjoja, joita EKP pitää tarpeellisina tarkastuksen kannalta, e) suojatun euroseteliaineiston kirjanpidossa oleva poikkeama, joka liittyy siihen, että akkreditoitu valmistaja on rikkonut turvavaatimuksia, f) todistetusti väärän tai harhaanjohtavan ilmoituksen tai todistetusti väärennetyn asiakirjan toimittaminen EKP:lle ja mahdollisesti kansalliselle keskuspankille jonkin tämän päätöksen mukaisen menettelyn yhteydessä, g) velvollisuuden laiminlyönti, joka koskee tähän päätökseen liittyvien asiakirjojen luottamuksellisuusluokituksen noudattamista.

2. EKP ilmoittaa akkreditoidulle valmistajalle kaikista tapauksista, joissa 3 ja 4 artiklassa lueteltuja asiaankuuluvia akkreditointivaatimuksia tai 9 artiklassa säädettyjä velvoitteita ei ole noudatettu, kohtuullisen ajan kuluessa siitä, kun EKP on saanut tiedon laiminlyönnistä.

3. Akkreditoidun valmistajan on korjattava kaikki laiminlyönnit määräajassa, josta on sovittu EKP:n kanssa 13 artiklan 3 kohdan mukaisesti.

13 artikla

Tarkastuksen tulos

1. EKP lähettää akkreditoidulle valmistajalle alustavan tarkastusraportin, jossa mainitaan kaikki tarkastuksen aikana havaitut akkreditointivaatimusten noudattamatta jättämiset, joko a) 30 pankkipäivän kuluessa siitä päivästä, jona asianomainen paikalla tehtävä tarkastus saatiin päätökseen tai b) 40 pankkipäivän kuluessa siitä päivästä, jona EKP on vastaanottanut kaikki asiaankuuluvat asiakirjat osana muuten kuin paikalla tehtävää tarkastusta, erityisesti 9 artiklassa säädettyjen velvoitteiden osalta.

2. EKP voi sisällyttää alustavaan tarkastusraporttiin suosituksia akkreditoidulle valmistajalle. Nämä suositukset ovat ehdotuksia sellaisen toimenpiteen parantamiseksi, joka kuitenkin vastaa akkreditointivaatimuksia.

3. Akkreditoidulla valmistajalla on alustavan tarkastusraportin vastaanottamisesta 15 pankkipäivää aikaa ilmoittaa EKP:lle kirjallisesti havainnoistaan, jotka koskevat tarkastuksessa havaittuja laiminlyöntejä ja 2 kohdan mukaisesti annettuja suosituksia. Akkreditoidun valmistajan on annettava yksityiskohtaiset tiedot kaikista toimenpiteistä, jotka se aikoo toteuttaa laiminlyöntitapauksissa, mukaan lukien ehdotetut määräajat näiden toimenpiteiden toteuttamiselle. EKP arvioi ehdotuksia ja asettaa määräajat, joiden on oltava oikeassa suhteessa laiminlyönnin vakavuuteen.

4. EKP toimittaa tarkastusraportin akkreditoidulle valmistajalle 40 pankkipäivän kuluessa siitä, kun jompikumpi seuraavista on toteutunut: a) EKP on vastaanottanut akkreditoidun valmistajan kirjalliset huomautukset alustavasta tarkastusraportista ja kaikki muut merkitykselliset tiedot, joita EKP on pyytänyt saattaakseen arviointinsa päätökseen, b) alustavaa tarkastusraporttia koskevien kirjallisten huomautusten esittämiselle asetetun määräajan päättyminen, jos tällaisia huomautuksia ei ole saatu.

5. EKP sisällyttää tarkastusraporttiin tarkastushavainnot, asiaankuuluvat tarkastusasiakirjat, akkreditoidulta valmistajalta saadut huomautukset sekä arvion toimista, toimenpiteistä tai parannuksista, jotka akkreditoitu valmistaja aikoo toteuttaa, ja niihin liittyvistä täytäntöönpanon määräajoista. Tarkastusraportissa tehdään tarkastuksen tulosten perusteella päätelmät siitä, noudattaako akkreditoitu valmistaja akkreditointivaatimuksia tai voiko se noudattaa niitä ehdotetuissa määräajoissa ja olisiko EKP:n tehtävä jokin 16–18 artiklassa tarkoitetuista päätöksistä.

6. Akkreditoitu valmistaja voi 15 pankkipäivän kuluessa 4 kohdassa tarkoitetun tarkastusraportin vastaanottamisesta toimittaa EKP:lle kirjallisia huomautuksia tämän raportin sisällöstä.

7. EKP ottaa huomioon akkreditoidulta valmistajalta saadut huomautukset ja saattaa tarkastuksen päätökseen panemalla täytäntöön tarkastusraportin päätelmät ja ilmoittamalla asiasta akkreditoidulle valmistajalle ja tarvittaessa kaikille muille akkreditoiduille valmistajille.

8. Seurantatarkastuksia voidaan suorittaa 11 artiklan 1 kohdan mukaisesti joko paikalla tai muuten kuin paikalla sen varmistamiseksi, että tarkastusraportissa ilmoitetut toimenpiteet on pantu tosiasiallisesti täytäntöön ja että ne ovat asiaankuuluvien akkreditointivaatimusten mukaisia.

9. Jos tulee ilmi vakavia akkreditointivaatimusten laiminlyöntitapauksia, jotka edellyttävät EKP:n kiireellistä päätöstä ja joiden voidaan kohtuudella katsoa edellyttävän 17 artiklan mukaista keskeytyspäätöstä tai 18 artiklan mukaista peruuttamispäätöstä, EKP voi päättää lyhentää 1‐3 kohdassa kuvattua menettelyä ja antaa akkreditoidulle valmistajalle enintään viisi pankkipäivää aikaa esittää huomautuksia vakavista laiminlyöntitapauksista. Näissä tapauksissa EKP esittää perustelut kiireellisyydelle.

10. EKP voi päättää pidentää tässä artiklassa säädettyjä määräaikoja.

14 artikla

Päätös suojattavaan euroseteliaineistoon kohdistuvan toiminnan välittömästä keskeyttämisestä

1. Jos EKP havaitsee vakavan laiminlyönnin, joka voisi johtaa suojattavan euroseteliaineiston katoamiseen tai varastamiseen tai sellaisten suojattavaan euroseteliaineistoon liittyvien tietojen luvattomaan julkistamiseen, jotka voisivat vahingoittaa eurosetelien luotettavuutta maksuvälineenä, ja jollei ryhdytä välittömiin korjaaviin toimiin, EKP voi vaatia akkreditoitua valmistajaa keskeyttämään kyseisen suojattavaan euroseteliaineistoon kohdistuvan toiminnan välittömästi siihen saakka, kunnes vakava laiminlyönti on korjattu. Tällaisessa tapauksessa akkreditoitu valmistaja ei saa aloittaa uudelleen minkäänlaista suojattavaan euroseteliaineistoon kohdistuvaa toimintaa ilman EKP:n kirjallista etukäteissuostumusta.

2. Akkreditoidun valmistajan, jonka on keskeytettävä suojattavaan euroseteliaineistoon kohdistuva toiminta välittömästi, on toimitettava EKP:lle tiedot kaikista muista akkreditoiduista valmistajista, joihin suojattavaan euroseteliaineistoon kohdistuvan toiminnan keskeyttäminen voi välillisesti vaikuttaa asiakkaana tai toimittajana. EKP voi myös vaatia akkreditoitua valmistajaa toteuttamaan 18 artiklan 5 kohdassa tarkoitetut toimenpiteet sen varmistamiseksi, että sillä ei ole tiettyä suojattavaa euroseteliaineistoa hallussaan sinä aikana, joksi suojattavan euroseteliaineiston toiminta keskeytetään.

3. EKP ilmoittaa kaikille 2 kohdassa tarkoitetuille akkreditoiduille valmistajille, joita asia mahdollisesti koskee, jos akkreditoidun valmistajan suojattavaan euroseteliaineistoon kohdistuva toiminta keskeytetään 1 kohdan mukaisesti. EKP ilmoittaa tällaisessa tapauksessa näille akkreditoiduille valmistajille, jos sen akkreditoidun valmistajan, jonka suojattavaan euroseteliaineistoon kohdistuva toiminta on keskeytetty 1 kohdan mukaisesti, status muuttuu.

4. EKP kumoaa viipymättä suojattavaan euroseteliaineistoon kohdistuvan toiminnan keskeytyksen, jos 11 artiklan mukaisessa tarkastuksessa todetaan, että kaikki 1 kohdassa tarkoitetut vakavat laiminlyönnit on korjattu, sanotun kuitenkaan rajoittamatta 16–18 artiklan nojalla tehtyjen päätösten soveltamista.







III JAKSO

LAIMINLYÖNNIN SEURAUKSET

15 artikla

Laiminlyöntiä koskevat EKP:n päätökset

1. Jos akkreditoitu valmistaja on syyllistynyt laiminlyöntiin, EKP voi tehdä minkä tahansa 16–19 artiklassa tarkoitetuista päätöksistä. Näihin päätöksiin sisällytetään kaikki seuraavat tiedot: a) laiminlyöntitapaus ja tapauksen mukaan akkreditoidun valmistajan mahdollisesti esittämät huomautukset, b) valmistuspaikka, suojattava euroseteliaineisto ja/tai euroseteliaineisto sekä suojattavaan euroseteliaineistoon ja/tai euroseteliaineistoon kohdistuva toiminta, jota päätös koskee; c) päivämäärä, jona päätös tulee voimaan, ja tapauksen mukaan jompikumpi tai molemmat seuraavista: i) päivämäärä, jona päätöksen voimassaolo päättyy, ii) olosuhteet, joiden täyttyessä päätöksen voimassaolo päättyy, d) tarvittaessa määräaika, johon mennessä laiminlyönti on korjattava, e) päätöksen perustelut.

2. Päätöksen on oltava oikeassa suhteessa laiminlyönnin vakavuuteen, ja siinä on otettava huomioon kaikki seuraavat seikat: a) tiedot siitä, miten akkreditoitu valmistaja on aikaisemmin toiminut mahdollisten muiden laiminlyöntitapausten yhteydessä ja korjannut niitä, b) kaikki akkreditoidun valmistajan antamat asiaankuuluvat selvitykset asianomaisesta laiminlyöntitapauksesta, c) kuvaus siitä, miten akkreditoitu valmistaja on korjannut tai aikoo korjata laiminlyönnin.

3. EKP varmistaa määräaikoja määritellessään, että määräajat ovat oikeassa suhteessa laiminlyönnin vakavuuteen.

4. EKP ilmoittaa asianomaiselle akkreditoidulle valmistajalle kirjallisesti päätöksestään.

5. EKP voi ilmoittaa kansallisille keskuspankeille ja muille asianomaisille akkreditoiduille valmistajille 16–19 artiklan nojalla tehdyistä päätöksistä esimerkiksi akkreditointirekisterin välityksellä tai kirjallisesti. EKP:n toimittamiin tietoihin voi tarvittaessa sisältyä akkreditoidun valmistajan tunnistetiedot, laiminlyönnin tyyppi ja laatu sekä päätöksen voimassaolo.

16 artikla

Varoituspäätös

1. EKP voi tehdä akkreditoitua valmistajaa koskevan varoituspäätöksen, jos jokin seuraavista tilanteista toteutuu: a) vakava laiminlyönti; b) toistuvat laiminlyöntitapaukset; c) laiminlyöntitapauksen korjaamatta jättäminen ajallaan ja tehokkaasti.

2. Varoituspäätöksessä on mainittava, että jos laiminlyöntiä ei korjata asetetussa määräajassa, sovelletaan 17 tai 18 artiklaa.

3. Jos EKP katsoo, että varoituspäätös ei yksinään ole riittävä pelote havaitun laiminlyönnin vakavuuteen nähden, se tekee 17 tai 18 artiklan mukaisen päätöksen.

17 artikla

Voimassaolon keskeyttämistä koskeva päätös uusien toimeksiantojen osalta

1. Jos akkreditoitu valmistaja ei noudata päätöstä suojattavaan euroseteliaineistoon kohdistuvan toiminnan välittömästä keskeyttämisestä 14 artiklan mukaisesti, EKP voi tehdä kyseistä akkreditoitua valmistajaa koskevan keskeytyspäätöksen. Akkreditoitua valmistajaa on kiellettävä ottamasta vastaan uusia toimeksiantoja, kunnes keskeytyspäätös on kumottu.

2. Jos akkreditoitu valmistaja ei korjaa 16 artiklan mukaisessa varoituspäätöksessä määriteltyä laiminlyöntiä asetetussa määräajassa, EKP voi tehdä kyseistä akkreditoitua valmistajaa koskevan keskeytyspäätöksen. Akkreditoitu valmistaja saa saattaa päätökseen vireillä olevan toimeksiannon, mutta se ei saa ottaa vastaan uusia toimeksiantoja ennen kuin keskeytyspäätös on kumottu.

3. Keskeytyspäätöksessä on mainittava, että jos laiminlyöntiä ei ole korjattu asetetussa määräajassa, sovelletaan 18 artiklaa.

4. Jos EKP katsoo, että keskeytyspäätös ei yksinään ole riittävä pelote havaitun laiminlyönnin vakavuuteen nähden, se voi tehdä peruuttamispäätöksen 18 artiklan nojalla.

5. Keskeytyspäätös kumotaan vain, jos kaikki asiaankuuluvat laiminlyöntitapaukset on katsottu korjatuiksi 11 artiklassa tarkoitetussa tarkastuksessa.

18 artikla

Akkreditoinnin peruuttamista koskeva päätös

1. EKP voi tehdä peruuttamispäätöksen, jos akkreditoitu valmistaja ei noudata 17 artiklan mukaista keskeytyspäätöstä.

2. EKP voi tehdä peruuttamispäätöksen, jos jokin seuraavista tilanteista toteutuu: a) akkreditoidun valmistajan esittämä pyyntö siirtää suojattavaan euroseteliaineistoon ja/tai euroseteliaineistoon kohdistuva toiminta uuteen valmistuspaikkaan. Tällaisessa tapauksessa peruuttaminen koskee myös vanhaa valmistuspaikkaa, josta kyseinen toiminta siirretään, b) akkreditoidun valmistajan omistajanvaihdos, jos tällainen muutos saattaa suoraan tai välillisesti mahdollistaa sen, että suunniteltuun omistusrakenteen muutokseen osallistuva yhteisö saa pääsyn tähän päätökseen liittyviin ”ECB-confidential” -tietoihin, joita sovelletaan säädöksiin tai sopimuksiin EKP:n, yhden tai useamman kansallisen keskuspankin taikka yhden tai useamman akkreditoidun valmistajan osalta, c) akkreditoidun valmistajan esittämä pyyntö akkreditoinnin peruuttamisesta.

3. EKP voi tehdä peruuttamispäätöksen, jos se katsoo, että peruuttaminen on tarpeen, ja ottaa huomioon kaikki seuraavat seikat: a) kyseessä olevan laiminlyönnin vakavuus, b) suojattavan euroseteliaineiston tai euroseteliaineiston tosiasiallisen tai mahdollisen katoamisen tai varastamisen merkittävyys, c) euroseteliaineistoon liittyvien tietojen luvattomasta julkaisemisesta mahdollisesti aiheutuneet taloudelliset ja maineeseen liittyvät vahingot, d) akkreditoidun valmistajan vastauksen asianmukaisuus sekä sen kyky ja mahdollisuudet lieventää laiminlyöntiä, e) valmistuspaikan erityisolosuhteisiin liittyvät seikat, jotka voivat vahingoittaa eurosetelien luotettavuutta maksuvälineenä.

4. EKP voi tehdä peruuttamispäätöksen sellaisen akkreditoidun valmistajan osalta, joka ei ole tuottanut suojattavaa euroseteliaineistoa tai euroseteliaineistoa keskeytyksettömän 36 kuukauden ajanjakson aikana. Tehdessään peruuttamispäätöksen tällä perusteella EKP ottaa huomioon akkreditoidun valmistajan erityiset olosuhteet.

5. Jos se, että akkreditoidulla valmistajalla on jotakin suojattavaa euroseteliaineistoa hallussaan, voisi vaarantaa eurosetelien luotettavuuden maksuvälineenä peruuttamispäätöksen tultua voimaan, EKP voi vaatia valmistajaa toteuttamaan toimenpiteitä, kuten tuhoamaan tietyn suojattavan euroseteliaineiston tai toimittamaan sen EKP:lle tai kansalliselle keskuspankille sen varmistamiseksi, että valmistajalla ei ole tällaista suojattavaa euroseteliaineistoa hallussaan peruutuksen tullessa voimaan. EKP voi tehdä tarkastuksia paikalla varmistaakseen, että nämä toimenpiteet on tosiasiallisesti toteutettu.

6. Peruuttamispäätöksessä ilmoitetaan päivämäärä, jonka jälkeen valmistaja voi hakea akkreditointia uudelleen. Tämä päivämäärä määritetään peruuttamiseen johtaneiden olosuhteiden perusteella, ja se on vähintään yksi vuosi peruuttamispäätöksen voimaantulopäivästä.

19 artikla

Taloudelliset seuraamukset tapauksissa, joissa eurosetelien tai eurosetelipaperin määrissä on poikkeamia

1. Jos EKP:lle ilmoitetaan 9 artiklan 6 kohdan mukaisesti poikkeamasta osittain painettujen tai valmiiden eurosetelien määrässä taikka osittain valmiin tai valmiin eurosetelipaperin määrässä tai jos poikkeama ilmenee suojattuun eurosetelitoimintaan kohdistuvan toiminnan aikana akkreditoidun valmistajan valmistuspaikassa, EKP voi määrätä akkreditoidulle valmistajalle taloudellisen seuraamuksen 16, 17 ja 18 artiklan mukaisesti tehtyjen päätösten lisäksi seuraavissa todennetuissa tapauksissa: a) akkreditoitu valmistaja ei ole havainnut tällaista poikkeamaa, b) akkreditoitu valmistaja ei ole raportoinut poikkeamasta 9 artiklan 6 kohdan mukaisesti, c) akkreditoitu valmistaja ilmoitti poikkeamasta 9 artiklan 6 kohdan mukaisesti mutta ei sen jälkeen yksilöinyt poikkeaman syytä eikä ilmoittanut siitä EKP:lle erillisessä turvavaatimuksia koskevassa päätöksessä asetetussa määräajassa.

2. Ennen taloudellisen seuraamuksen määräämistä koskevan päätöksen tekemistä EKP tarkistaa, että osittain painettujen tai valmiiden eurosetelien määrän taikka osittain valmiin tai valmiin eurosetelipaperin määrän poikkeama johtuu erillisessä päätöksessä vahvistettujen turvavaatimusten noudattamatta jättämisestä.

3. Määrittäessään todennetusta poikkeamasta määrättävän taloudellisen seuraamuksen määrää EKP ottaa huomioon nimellisarvon jommastakummasta seuraavista: a) osittain painetut tai valmiit eurosetelit, b) mahdolliset eurosetelit, jotka olisi voitu painaa osittain valmiille tai valmiille eurosetelipaperille.

4. EKP voi soveltaa 3 kohdan mukaisesti määritetystä nimellisarvosta tai vastaavasta nimellisarvosta poikkeavaa taloudellista seuraamusta ottamalla huomioon turvavaatimusten noudattamatta jättämisen vakavuuden kussakin yksittäistapauksessa.

5. EKP ei saa missään tapauksessa määrätä yli 500 000 euron suuruista taloudellista seuraamusta.

6. Päättäessään taloudellisista seuraamuksista EKP noudattaa asetuksessa (EY) N:o 2532/98 ja Euroopan keskuspankin asetuksessa (EY) N:o 2157/1999 (EKP/1999/4) ( 10 ) säädettyjä menettelyjä.

20 artikla

Toimivallan siirto ja edelleensiirto

1. EKP:n neuvosto siirtää EKP:n johtokunnalle toimivallan tehdä kaikki valmistajan akkreditointia koskevat päätökset 6 artiklan 1, 3 ja 7 kohdan, 7 artiklan, 10 artiklan, 14 artiklan 1 ja 4 kohdan sekä 16–19 artiklan mukaisesti.

2. EKP:n johtokunta voi siirtää 6 artiklan 1, 3 ja 7 kohdan sekä 7 artiklan mukaisen toimivallan tehdä kaikki valmistajan akkreditointiin liittyvät päätökset edelleen jollekin jäsenistään.

3. EKP:n johtokunta voi siirtää operatiiviselle tasolle edelleen toimivallan a) antaa EKP:n kirjallinen etukäteissuostumus 10 artiklan 1 kohdan nojalla tapauksissa, joissa akkreditoitu valmistaja on noudattanut kaikkia asiaankuuluvia 3 ja 4 artiklan mukaisia akkreditointivaatimuksia ja kaikkia 9 artiklan mukaisia asiaankuuluvia velvoitteita, b) tehdä päätöksiä suojattavaan euroseteliaineistoon kohdistuvan toiminnan välittömästä keskeyttämisestä 14 artiklan mukaisesti.

4. EKP:n johtokunnan on ilmoitettava EKP:n neuvostolle kaikista tämän artiklan nojalla tehdyn toimivallan siirron tai edelleensiirron perusteella tehdyistä päätöksistä.

21 artikla

Oikaisumenettely

1. EKP arvioi valmistajan toimittamia tähän päätökseen liittyviä pyyntöjä ja tietoja ja ilmoittaa valmistajalle kirjallisesti päätöksestään hyväksyä tai hylätä pyyntö tai vastaanotettujen tietojen pätevyys 50 pankkipäivän kuluessa siitä, kun se on vastaanottanut jommankumman seuraavista: a) akkreditointipyyntö, b) kaikki EKP:n valmistajalta pyytämät lisätiedot tai selvennykset.

2. Valmistaja voi esittää EKP:n neuvostolle EKP:n päätöstä koskevan oikaisuvaatimuksen a) jos päätös on tehty 6 artiklan 1 ja 7 sekä 7 artiklan nojalla, b) jos päätös on tehty 14 artiklan sekä 16–18 artiklan nojalla.

Valmistajan on toimitettava oikaisuvaatimus 30 pankkipäivän kuluessa 1 kohdassa tarkoitetun päätöksen tiedoksi antamisesta. Valmistajan on perusteltava vaatimuksensa ja esitettävä kaikki sitä tukevat tiedot.

3. Oikaisulla ei ole lykkäävää vaikutusta. EKP:n neuvosto voi poikkeuksellisesti keskeyttää oikaisuvaatimuksen kohteena olevan päätöksen soveltamisen, jos valmistaja sitä nimenomaisesti vaatii ja perustelee vaatimuksensa.

4. EKP:n neuvosto tarkastelee uudelleen 1 kohdassa tarkoitettua päätöstä valmistajan oikaisuvaatimuksen perusteella. Jos EKP:n neuvosto katsoo 1 kohdassa tarkoitetun päätöksen rikkovan tätä päätöstä, se joko määrää kyseisen menettelyn toistamisesta tai tekee lopullisen päätöksen. Jos EKP:n neuvosto katsoo, että 1 kohdassa tarkoitettu päätös ei riko tätä päätöstä, valmistajan oikaisuvaatimus on hylättävä. Valmistajalle on ilmoitettava oikaisumenettelyn tuloksesta kirjallisesti 60 pankkipäivän kuluessa siitä, kun EKP on vastaanottanut oikaisuvaatimuksen. EKP:n neuvoston päätös on perusteltava.

5. Euroopan unionin tuomioistuimella on yksinomainen toimivalta kaikissa tähän päätökseen liittyvissä EKP:n ja valmistajan välisissä riidoissa. Jos oikaisumenettely on käytettävissä 2 kohdan nojalla, valmistajan on odotettava EKP:n neuvoston oikaisupäätöstä ennen asian saattamista unionin tuomioistuimen käsiteltäväksi. Perussopimuksessa vahvistetut määräajat alkavat kulua oikaisupäätöksen vastaanottamisesta.

6. Poiketen siitä, mitä 1–4 kohdassa säädetään, 19 artiklan mukaisissa taloudellisia seuraamuksia koskevissa oikaisumenettelyissä on noudatettava asetuksessa (EY) N:o 2532/98 ja asetuksessa (EY) N:o 2157/1999 (EKP/1999/4) vahvistettuja menettelyjä.

7. Jos EKP ja valmistaja niin sopivat, ne voivat ratkaista tämän päätöksen soveltamista koskevat erimielisyydet välimiesmenettelyssä. Kaikki EKP:n ja akkreditoidun valmistajan väliset riidat ratkaistaan lopullisesti Kansainvälisen kauppakamarin välityssääntöjen mukaisesti yhden tai useamman näiden sääntöjen mukaisesti nimitetyn välimiehen toimesta. Välimiesmenettelyssä käytettävä kieli on englanti.







IV JAKSO

LOPPUSÄÄNNÖKSET

22 artikla

Kumoaminen

1. Kumotaan päätös EKP/2013/54 18 päivästä toukokuuta 2021.

2. Kumottuun päätökseen tehtyjen viittausten katsotaan koskevan tätä päätöstä, ja niitä tulkitaan liitteessä II olevan vastaavuustaulukon mukaisesti.

23 artikla

Siirtymäsäännökset

1. Päätöksen EKP/2013/54 soveltamista jatketaan kahdentoista kuukauden ajan tämän päätöksen voimaantulopäivästä.

2. Akkreditoidut valmistajat, joille on myönnetty akkreditointi tai alustava akkreditointi päätöksen EKP/2013/54 nojalla, katsotaan akkreditoiduiksi tämän päätöksen nojalla tämän päätöksen voimaantulopäivästä alkaen.

3. Kaikki päätöksen EKP/2013/54 nojalla myönnettyihin akkreditointeihin liittyvät aloitetut tai vireillä olevat menettelyt on saatettava päätökseen tämän päätöksen mukaisesti, erityisesti kaikki aloitetut tai vireillä olevat menettelyt, jotka koskevat a) aloitus- tai seurantavaiheen turva- tai laatutarkastuksia 11 artiklan nojalla, b) akkreditointivaatimusten noudattamisen arviointia 6 artiklan nojalla, c) akkreditointien myöntämistä 7 artiklan nojalla, d) päätöksen antamista 16–19 artiklan nojalla, e) edellä a–d alakohdassa tarkoitettujen toimien tai päätösten oikaisua.

Kaikki aloitetut tai vireillä olevat menettelyt on saatettava päätökseen 1 alakohdassa säädetyn määräajan päättymiseen mennessä.

24 artikla

Voimaantulo

1. Tämä päätös tulee voimaan päivänä, jona se annetaan tiedoksi vastaanottajille, joille se on osoitettu.

2. Sitä sovelletaan 18 päivästä toukokuuta 2021.

3. Tämän päätöksen 4 artiklaa ja 9 artiklan 4 kohtaa sovelletaan 16 päivästä marraskuuta 2022.

25 artikla

Osoitus

Tämä päätös on osoitettu suojattavan euroseteliaineiston ja euroseteliaineiston valmistajille ja akkreditoiduille valmistajille.









LIITE I

Kumottu päätös ja luettelo siihen myöhemmin tehdyistä muutoksista

(joihin on viitattu 22 artiklassa)







Päätös EKP/2013/54, annettu 20 päivänä joulukuuta 2013, suojattavan euroseteliaineiston ja euroseteliaineiston valmistajien akkreditointimenettelyistä ja päätöksen EKP/2008/3 muuttamisesta (EUVL L 57, 27.2.2014, s. 29). Euroopan keskuspankin päätös (EU) 2016/955, annettu 6 päivänä toukokuuta 2016, suojattavan euroseteliaineiston ja euroseteliaineiston valmistajien akkreditointimenettelyistä annetun päätöksen EKP/2013/54 muuttamisesta (EKP/2016/12) (EUVL L 159, 16.6.2016, s. 19) Euroopan keskuspankin päätös (EU) 2016/1734, annettu 21 päivänä syyskuuta 2016, suojattavan euroseteliaineiston ja euroseteliaineiston valmistajien akkreditointimenettelyistä annetun päätöksen EKP/2013/54 muuttamisesta (EKP/2016/25) (EUVL L 262, 29.9.2016, s. 30)









LIITE II

Vastaavuustaulukko







Päätös EKP/2013/54 Tämä päätös I JAKSO – YLEISET SÄÄNNÖKSET I JAKSO – YLEISET SÄÄNNÖKSET 1 artikla 1 artikla 2 artiklan 1 kohta 2 artiklan 1 kohta – 2 artiklan 3, 4, 7 ja 11 kohta 2 artiklan 2 kohta – 2 artiklan 3 kohta – 2 artiklan 4 kohta 18 artiklan 4 kohta 2 artiklan 5 kohdan a alakohta 3 artiklan 1 kohdan a alakohta ja 3 artiklan 2 kohta – 3 artiklan 1 kohdan b alakohta 2 artiklan 5 kohdan b alakohta 3 artiklan 1 kohdan c alakohta 2 artiklan 6 kohta 3 artiklan 4 kohta 2 artiklan 7 kohta 2 artiklan 8 kohta 2 artiklan 8 kohta 2 artiklan 2 kohta 2 artiklan 9 kohta 2 artiklan 11 kohta 3 artiklan 1 kohta 19 artiklan 1 kohta 3 artiklan 2 kohta 19 artiklan 2 kohta – 20 artiklan 3 kohta – 4 artikla II JAKSO – AKKREDITOINTIMENETTELY II JAKSO – AKKREDITOINTIMENETTELY 4 artiklan 1 kohta 5 artiklan 1 kohta 4 artiklan 2 kohdan a alakohta 5 artiklan 2 kohdan a ja c alakohta 4 artiklan 2 kohdan b alakohta 5 artiklan 2 kohdan d alakohta ja 9 artiklan 1 kohta 4 artiklan 2 kohdan c alakohta 5 artiklan 2 kohdan f alakohta 4 artiklan 3 kohta 5 artiklan 2 kohdan h alakohta ja 3 artiklan 1 kohdan d alakohta – 5 artiklan 2 kohdan b, e, g, i, j ja k alakohta – 5 artiklan 3 kohta 4 artiklan 4 kohta ja 5 artiklan 3 kohdan ensimmäinen virke 6 artiklan 2 kohta ja 6 artiklan 6 kohta 4 artiklan 5 kohta ja 5 artiklan 3 kohdan toinen virke 6 artiklan 7 kohta 5 artiklan 1 kohta 6 artiklan 4 kohdan ensimmäinen, toinen, kolmas ja neljäs virke 5 artiklan 2 kohta 6 artiklan 4 kohdan neljäs virke – 6 artiklan 1, 3 ja 5 kohta 6 artiklan 1 kohta 7 artiklan 1 kohta – 7 artiklan 2 kohta 6 artiklan 2 kohta 11 artiklan 1 kohta 6 artiklan 3 kohta 7 artiklan 3 kohta 7 artikla – 8 artikla – – 9 artiklan 8, 9, 10 ja 11 kohta III JAKSO – TARKASTUKSET JA KANSALLISTEN KESKUSPANKKIEN ERITYISET TURVAKONTROLLIT III JAKSO – LAIMINLYÖNNIN SEURAUKSET 9 artiklan 1 kohta 11 artiklan 1 kohta 9 artiklan 2 kohta 11 artiklan 2 kohta 9 artiklan 3 kohdan ensimmäinen virke 11 artiklan 4 kohta 9 artiklan 3 kohdan toinen virke – 9 artiklan 4 kohdan ensimmäinen ja kolmas virke 11 artiklan 3 kohta 9 artiklan 4 kohdan toinen virke 11 artiklan 5 kohdan ensimmäinen virke – 11 artiklan 5 kohdan toinen virke – 11 artiklan 6 ja 7 kohta 9 artiklan 5 kohta 11 artiklan 8 kohta 9 artiklan 6 kohta - 10 artiklan 1 kohta 12 artiklan 2 kohta 10 artiklan 2 kohta – 10 artiklan 3 kohdan johdantolause sekä b ja c alakohta 13 artiklan 1 kohta 10 artiklan 3 kohdan a alakohta - 10 artiklan 3 kohdan toinen ja kolmas virke 13 artiklan 5 kohta 10 artiklan 4 kohta 13 artiklan 3 ja 4 kohta 10 artiklan 4 kohdan toinen virke 13 artiklan 7 kohta 10 artiklan 5 kohdan ensimmäinen virke 13 artiklan 8 kohta 10 artiklan 5 kohdan toinen virke – – 13 artiklan 6 kohta 10 artiklan 6 kohta 13 artiklan 9 kohta 10 artiklan 7 kohta 13 artiklan 10 kohta 11 artikla – IV JAKSO – JATKUVAT VELVOITTEET IV JAKSO – LOPPUSÄÄNNÖKSET 12 artiklan 1 kohta 2 artiklan 6 kohta 12 artiklan 2 kohdan ensimmäinen virke 9 artiklan 2 kohta 12 artiklan 2 kohdan toinen virke 9 artiklan 3 kohta – 9 artiklan 4 kohta 12 artiklan 3 kohdan a alakohta 9 artiklan 7 kohdan a alakohta 12 artiklan 3 kohdan b alakohta 9 artiklan 7 kohdan a alakohta 12 artiklan 3 kohdan c alakohta 9 artiklan 7 kohdan b alakohta 12 artiklan 3 kohdan d alakohta 9 artiklan 7 kohdan c alakohta 12 artiklan 3 kohdan e alakohta 9 artiklan 7 kohdan d alakohta 12 artiklan 3 kohdan f ja g alakohta ja 12 artiklan 4 kohdan ensimmäinen virke 9 artiklan 7 kohdan e alakohta ja 8 kohta 12 artiklan 4 kohdan toinen ja kolmas virke – 12 artiklan 5 kohdan ensimmäinen virke 9 artiklan 7 kohta 12 artiklan 5 kohdan toisen virkkeen johdantolause 10 artiklan 3 kohta 12 artiklan 5 kohdan a alakohta 10 artiklan 3 kohta 12 artiklan 5 kohdan b alakohdan i, ii ja iii alakohta 3 artiklan 3 kohta 12 artiklan 5 kohdan toinen alakohta – 20 artiklan 3 kohta 12 artiklan 5 kohdan kolmas alakohta 20 artiklan 3 kohta 12 artiklan 6 kohdan johdantolause 9 artiklan 7 kohdan johdantolause 12 artiklan 6 kohdan a alakohta 9 artiklan 7 kohdan c alakohta 12 artiklan 6 kohdan b alakohta 9 artiklan 7 kohdan d alakohta 12 artiklan 6 kohdan c alakohta – 12 artiklan 6 kohdan d alakohta 9 artiklan 5 kohta 12 artiklan 7 kohta 7 artiklan 3 kohta 12 artiklan 8 kohta – 12 artiklan 9 kohta – 13 artikla 2 artiklan 5 kohta V JAKSO – LAIMINLYÖNNIN SEURAUKSET – 14 artiklan 1 kohdan a alakohta 12 artiklan 1 kohdan c alakohta 14 artiklan 1 kohdan b alakohta 12 artiklan 1 kohdan a ja b alakohta 14 artiklan 1 kohdan c alakohta 12 artiklan 1 kohdan d alakohta 14 artiklan 1 kohdan d alakohta 12 artiklan 1 kohdan f alakohta 14 artiklan 1 kohdan e alakohta 12 artiklan 1 kohdan g alakohta 14 artiklan 2 kohdan ensimmäinen virke 12 artiklan 2 kohta 14 artiklan 2 kohdan toinen virke 12 artiklan 3 kohta 14 artiklan 2 kohdan kolmas virke 15 artiklan 3 kohta 14 artiklan 3 kohta 1 artiklan 36 kohta 14 artiklan 4 kohta 13 artiklan 2 kohta 15 artiklan 1 kohta 15 artiklan 1 kohta 15 artiklan 2 kohta 15 artiklan 2 kohdan johdantolause sekä a alakohta 16 artiklan 2 kohta, 17 artiklan 2 kohta, 18 artiklan 3 kohta 15 artiklan 2 kohdan b alakohta 10 artiklan 4 kohta 15 artiklan 2 kohdan c alakohta 15 artiklan 3 kohta 15 artiklan 5 kohta 16 artiklan 1 kohta 16 artiklan 1 kohta 16 artiklan 2 kohta 15 artiklan 2 kohdan b alakohta 16 artiklan 3 ja 4 kohta 16 artiklan 2 ja 3 kohta 17 artiklan 1 kohta 17 artiklan 1 kohta 17 artiklan 2 kohta 15 artiklan 2 kohdan b alakohta 17 artiklan 3 kohta 17 artiklan 3 kohta 17 artiklan 4 ja 5 kohta 17 artiklan 4 ja 5 kohta 18 artiklan 1 kohdan a alakohta 18 artiklan 1 kohta 18 artiklan 1 kohdan b alakohta - 18 artiklan 1 kohdan c alakohta 18 artiklan 2 kohdan b alakohta 18 artiklan 1 kohdan d alakohta 18 artiklan 2 kohdan a alakohta 18 artiklan 1 kohdan e alakohta 18 artiklan 2 kohdan c alakohta 18 artiklan 2 kohdan a ja b alakohta 18 artiklan 3 kohdan a, b ja c alakohta 18 artiklan 2 kohdan c alakohta 18 artiklan 3 kohdan d alakohta – 18 artiklan 3 kohdan e alakohta – 18 artiklan 4 kohta 18 artiklan 3 kohta - 18 artiklan 4 ja 5 kohta 18 artiklan 5 ja 6 kohta 19 artikla 14 artikla 20 artiklan 1 kohta 9 artiklan 6 kohta ja 12 artiklan 1 kohdan e alakohta 20 artiklan 2 kohta 19 artiklan 1 kohta 20 artiklan 3 kohdan ensimmäinen, toinen ja kolmas virke 19 artiklan 2, 3 ja 4 kohta 20 artiklan 3 kohdan neljäs virke 19 artiklan 5 kohta 20 artiklan 4 kohdan ensimmäinen virke 19 artiklan 2 kohta 20 artiklan 4 kohdan toinen virke 19 artiklan 6 kohta 20 artiklan 4 kohdan kolmas virke - 21 artikla 21 artikla 22 artikla 8 artikla VI JAKSO – MUUTTAMINEN SEKÄ SIIRTYMÄ- JA LOPPUSÄÄNNÖKSET – 23 artikla – 24 artikla 22 artikla 25 artikla 23 artikla 26 artikla 24 artikla 27 artikla 25 artikla